కేప్‌టౌన్‌: దక్షిణాఫ్రికా టెస్ట్‌ జట్టును నడిపించడానికి డివిలియర్స్‌ తగిన వ్యక్తి అని హషీమ్‌ ఆమ్లా పేర్కొన్నాడు.కాగా ఆ పార్మెట్‌ నాయకత్వ పగ్గాలకు ఆయన తాజాగా వీడ్కోలు పలికిన సంగతి తెలిసిందే.దక్షిణాఫ్రికా క్రికెట్‌ జట్టులో తనతో పాటు చాలా మంది క్రికెటర్లకు టెస్ట్‌ జట్టును నడిపించే సామర్థ్యం ఉన్నా అందకు అన్ని అర్హతలున్న వ్యక్తి డివిలియర్స్‌ అని ఆమ్లా స్పష్టం చేశాడు.ఇప్పటికే వన్డే పగ్గాలు మోస్తున్న డివిలియర్స్‌ ప్రతిభ ఏమిటో అందరికీ తెలిసిందేనని అమ్లా పేర్కొన్నాడు.తన సహచరుడైన డివిలియర్స్‌ చాలా తెలివైన కెప్టెన్‌ అని ఈ సందర్భంగా కొనియాడాడు.ప్రస్తుతం తన దృష్టంతా ఆటపైనే కేంద్రీకరించినట్లు ఆమ్లా వెల్లడించాడు.ఇంగ్లండ్‌తో స్వదేశంలో జరిగిన రెండవ టెస్ట్‌ డ్రా గా ముగిసిన అనంతరం టెస్ట్‌ క్రికెట్‌కు ఆమ్లా గుడ్‌ బై చెప్పాడు.ఏడాదిన్నర క్రితం దక్షిణాఫ్రికా టెస్ట్‌ పగ్గాలు చేపట్టిన ఆమ్లా సారథ్యంలో 14 మ్యాచ్‌లు జరుగగా అందులో నాలుగు టెస్టుల్లో విజయం,మరో నాలుగింటిలో ఓటమి చెందగా మిగతా ఆరు మాత్రం డ్రాగా ముగిశాయి.